ai4bharat/Pralekha huggingface dataset:
وزارت دفاع
ڈی آئی اے وی میں سالانہ کانفرنس اور تربیتی پروگرام
نئی دہلی،18/ ڈائریکٹوریٹ آف انڈین آرمی ویٹرنز  کا قیام 14 جنوری 2016 کو دلّی چھاؤنی میں عمل میں آیا تھا۔ یہ ریاستی حکومتوں، وزارتِ دفاع، ڈی جی آر، سی جی ڈی اے، ملک بھر میں بینکوں، صلاحیت ساز ایجنسیوں اور پلیسمنٹ شراکت داروں سمیت مختلف متعلقین کے ساتھ مسلسل بات چیت کے ذریعے سابق فوجیوں اور ان کے قریبی رشتے دار کے لیے ‘ایک ہی مقام پر مسئلے کے حل اور بہبود’ کا میکنزم فراہم کراتی ہے۔
سابق فوجیوں اور ان کے قریبی رشتے داروں کی مؤثر دیکھ ریکھ اور امداد کے لیے ڈی آئی اے وی، دلّی چھاؤنی میں 16-17 مئی 2019 سے ایک کانفرنس اور تربیتی پروگرام شروع کیا گیا ہے۔ اس پروگرام کا مقصد سابق فوجیوں اور ان کے قریبی رشتے داروں سے متعلق موجودہ اور مستقبل کے اقدام کے بارے میں بات چیت کرنا اور سابق فوجیوں کے امور کو براہِ راست ہینڈل کرنے والے افسران سے فیڈ بیک حاصل کرنا ہے۔
کانفرنس اور تربیتی اجلاس کے دوران پنشن سے متعلق حالیہ پالیسیوں اور قواعد وضوابط، تنخواہ اور بھتوں کے معاملوں پر مذاکرات ہوئے۔ مختلف قسم کی پنشنز جن میں معذوری اور خاندانی پنشن بھی شامل ہے، کے بارے میں وضاحت کی گئی۔ سابق فوجیوں اور ان کے قریبی رشتے داروں کے لیے روزگار کے دستیاب مواقع اور اس کے لیے ضروری کارروائی بھی زیر بحث آئی۔ سابق فوجیوں اور ان کے قریبی رشتے داروں تک رسائی کے لیے اور ان سے خط وکتاب کے لیے سوشل میڈیا سمیت مواصلات کے مختلف ذرائع پر بھی بات چیت ہوئی۔ دور دراز کے علاقوں میں وقفے وقفے سے چھوٹی میٹنگوں اور کچھ مرکزی مقامات پر بڑی ریلیوں کے ذریعے سابق فوجیوں تک پہنچنے پر بھی زور دیا گیا۔
متعلقین نے پنشن یافتگان اور ان کے قریبی رشتے داروں کو درپیش مسائل کا ذکر کیا اور ان کے حل کے لیے سرکاری ایجنسیوں کے ساتھ فوج کے ذریعے کیے جانے والے اقدامات کی ضرورت پر بھی زور دیا۔ خودکار سافٹ ویئر مثلاً آفیسر آٹومیٹکس اینڈ اسٹرکچرڈ انفارمیشن سسٹم ، ریٹائرڈ آفیسرز ڈیجیٹل ریکارڈ آرکائیوز  اور ہمرازجو کہ متواتر انٹرفیس، شکایات کے حل اور مؤثر مواصلات کے لیے تیار کئے گئے ہیں، کے بارے میں بیداری پھیلانے کی ضرورت پر بھی روشنی ڈالی تھی۔ سابق فوجیوں اور ان کے قریبی رشتے داروں کو ضروری امداد اور دیکھ ریکھ فراہم کرانے کے لیے ان کے گاؤوں میں چھوٹی ٹیموں کے ذریعے پہنچ کرسابق فوجیوں کے ‘قریبی رشتے دار کے سال’ کے نفاذ پر بھی زور دیا گیا۔
ہندوستانی فوج کے ایڈجوٹینٹ جنرل لیفٹیننٹ جنرل اشونی کمار نے اپنے کلیدی خطبے کے دوران کہا کہ سابق فوجیوں نے چونکہ اپنی زندگی کے بہترین سال قوم کی خدمت میں لگائے ہیں اس لئے وہ ہمیشہ ہماری توجہ کا مرکز رہیں گے۔
U. No. 2147
(Visitor Counter : 39
بھاری صنعتوں کی وزارت
آٹوموبائل پروڈکشن یونٹس
نئی دہلی، 17 دسمبر ،2021
سوسائٹی آف انڈین آٹوموبائل مینوفیکچررز سے موصول ہونے والی معلومات کے مطابق گزشتہ تین برسوں میں درج ذیل بڑی ملٹی نیشنل کمپنیاں ہندوستانی مارکیٹ میں داخل ہوئی ہیں:
|
|
نمبر شمار
|
|
ملٹی نیشنل کمپنیوں کے نام
|
|
کی گئی سرمایہ کاری
|
|
1.
|
|
کے آئی اے موٹرس
|
|
کروڑ روپے 8,140
|
|
2.
|
|
پی سی اے موٹرس
|
|
کروڑ روپے 2,400
|
|
3.
|
|
ایم جی موٹرس
|
|
کروڑ روپے 3,000
حکومت نے بھارت میں آٹوموبائل اور آٹو کمپوننٹ کی صنعت کے لیے پیداوار سے منسلک ترغیبی اسکیم کو منظوری دی ہے تاکہ جدید آٹو موٹیو ٹیکنالوجی مصنوعات کی گھریلو مینوفیکچرنگ کو فروغ دیا جا سکے اور آٹو موٹیو مینوفیکچرنگ ویلیو چین میں پانچ سال کی مدت میں 25,938 کروڑ روپےکے بجٹ کے ایک تخمینہ کی سرمایہ کاری کو راغب کیا جا سکے۔
ملک کی مینوفیکچرنگ جی ڈی پی میں آٹوموبائل سیکٹر کا حصہ تقریباً 35 فیصد ہے۔ مزید یہ کہ حکومت کو آٹوموبائل سیکٹر میں عالمی سطح پر ہندوستان کی مسابقت کا اندازہ ہے۔
یونٹ پیداوار کے لحاظ سے عالمی بازار میں ہندوستان کی درجہ بندی ذیل میں درج ہے:
1# - ٹو وہیلر، 3 وہیلر اور ٹریکٹر
مسافر گاڑی - #5
تجارتی گاڑیاں - #5
یہ معلومات بھاری صنعتوں کے وزیر مملکت جناب کرشن پال گرجرین نے آج راجیہ سبھا میں ایک تحریری جواب میں دی۔
وزیراعظم کا دفتر
وزیر اعظم نریندر مودی 10 مئی کو راجستھان کا دورہ کریں گے
وزیر اعظم 5500 کروڑ روپے سے زیادہ مالیت کے بنیادی ڈھانچے کے پروجیکٹوں کا سنگ بنیاد رکھیں گے اور انہیں قوم کے نام وقف کریں گے
کثیر مقصدی سڑک اور ریل سیکٹر کے پروجیکٹس کنیکٹیویٹی کو فروغ دیں گے اور تجار ت اور کامرس کے لئے سہولت بھی پیدا کریں گے
وزیر اعظم ادے پور ریلوے اسٹیشن کی از سر نو ترقی کا سنگ بنیاد رکھیں گے
وزیر اعظم ابو روڈ میں برہما کماریوں کے شانتی ون کمپلیکس جائیں گے اور سپر اسپیشلٹی چیریٹیبل گلوبل اسپتال کا سنگ بنیاد رکھیں گے
وزیر اعظم جناب نریندر مودی 10 مئی کو راجستھان کا دورہ کریں گے۔صبح تقریباً 11 بجے وزیر اعظم ناتھاواڑا میں شری ناتھ جی مندر جائیں گے اور صبح تقریباً 11 بج کر 45 منٹ پر وہ ناتھ واڑا میں مختلف ترقیاتی اقدامات کا سنگ بنیاد رکھیں گے۔ اس کے بعد، سہ پہرتقریباً سوا تین بجے، وزیر اعظم ابو روڈ میں برہما کماریوں کے شانتی ون کمپلیکس بھی جائیں گے۔
وزیر اعظم ناتھ واڑا میں پی ایم
وزیر اعظم5500 کروڑ روپے سے زیادہ مالیت کے کئی پروجیکٹوں کا افتتاح اور سنگ بنیاد رکھیں گے اور انہیں قوم کے نام وقف کریں گے۔ان منصوبوں کی توجہ خطے میں بنیادی ڈھانچے اور کنیکٹیویٹی کو فروغ دینے پر ہوگی۔ سڑک اور ریلوے کے شعبے کے منصوبے سامان اور خدمات کی نقل و حرکت میں بھی سہولت فراہم کریں گے، اس طرح کامرس اورتجارت کو فروغ ملے گا اور خطے کے لوگوں کی سماجی و اقتصادی حالت بہتر ہوگی۔
وزیر اعظم راجسمند اور ادے پور میں دو لین کے لئے اپ گریڈیشن کے لیے سڑک کی تعمیر کے منصوبوں کا سنگ بنیاد رکھیں گے۔
وزیر اعظم عوام کے لیے بہتر سہولیات فراہم کرنے کے مقصد سے ادے پور ریلوے اسٹیشن کی از سر نو تعمیر کا سنگ بنیاد رکھیں گے۔ وہ گیج کنورژن پروجیکٹ کا سنگ بنیاد بھی رکھیں گے اور راجسمند میں ناتھ واڑا سے ناتھ واڑا ٹاؤن تک ایک نئی لائن کے قیام کا سنگ بنیاد رکھیں گے۔
مزید برآں، وزیر اعظم قوم کوتین قومی شاہراہ پروجیکٹس وقف کریں گے، جن میں 114 کلومیٹر طویل چھ لین والی ادے پور سے قومی شاہراہ این ایچ48 کے شاملا جی سیکشن؛قومی شاہراہ 25 کے بار-بلارا-جودھ پور سیکشن کو پختہ کرنے کے ساتھ4 لین کو 110 کلومیٹر طویل اورچوڑااور مستحکم کرنے کے علاوہ قومی شاہراہ ای 58 کے سیکشن کے ساتھ 47 کلومیٹر دو لین لین شامل ہیں۔
وزیر اعظم برہما کماریوں کے شانتی ون کمپلیکس میں
وزیر اعظم کی خصوصی توجہ پورے ملک میں روحانی تجدید کو تحریک دینے پر مرکوز ہے۔ان کوششوں کو جاری رکھتے ہوئے، وزیر اعظم برہما کماریوں کے شانتی ون کمپلیکس کا دورہ کریں گے۔ وہ ایک سپر اسپیشلٹی چیریٹیبل گلوبل اسپتال، شیومنی اولڈ ایج ہوم کے دوسرے مرحلے اور نرسنگ کالج کی توسیع کا سنگ بنیاد رکھیں گے۔ سپر اسپیشلٹی چیریٹیبل گلوبل ہسپتال ابو روڈ میں قائم کیا جائے گا جو 50 ایکڑ رقبے پر پھیلا ہوا ہے۔ یہ عالمی معیار کی طبی سہولیات فراہم کرے گا اور خاص طور پر خطے کے غریبوں اور قبائلی لوگوں کے لیے فائدہ مند ثابت ہوگا۔
وزارت دفاع
وزیردفاع جناب راج ناتھ سنگھ کی زیرقیادت دفاعی حصولیابی کونسل نے 2236کروڑ روپے کی
تجاویز کو منظوری دی
نئی دہلی ،23نومبر:
خاص خاص جھلکیاں :
- ہندوستانی فضائیہ سافٹ ویئر ڈیفائنڈ ریڈیو کی ریئل ٹائم مربوط کاری کے لئے جی ایس اے ٹی -7سی سیارے اور گراؤنڈہب حاصل کرے گی ۔
- سیارے کی پوری ڈیزائننگ تیاری اورلانچنگ ہندوستان میں ہی کی جائیگی ۔
- اس سے حدنگاہ سے پرے تک گفتگوکرنے کی ہماری مسلح افواج کی صلاحیتوں میں اضافہ ہوگا۔
وزیردفاع جناب راج ناتھ سنگھ کی صدارت 23نومبر ، 2021کو منعقد ہونے والی میٹنگ میں دفاعی حصولیابی کونسل نے ہندوستانی فضائیہ کی جدید کاری اور اس کے کارروائیوں کی ضرورتوں کے لئے میک ان انڈیا کے زمرے میں 2236کروڑروپے کی رقم کی ایک سرمایہ جاتی حصولیابی کی تجویز کے لئے ضرورت کا اعترافی خط جاری کیا۔ فضائیہ کی حصولیابی کی تجویز جی ایس اے ٹی -7سی سیارچہ اورسافٹ ویئر ڈیفائنڈ ریڈیوز  کی ریئل ٹائم مربوط کاری کی غرض سے گراؤنڈہبس کے لئے تھی ۔
اس پروجیکٹ کے تحت اس سیارچے کی مکمل ڈیزائننگ تیاری اورلانچنگ ہندوستان میں ہی کی جائیگی ۔
سافٹ ویئرڈیفائنڈ ریڈیو  کے لئے جی ایس اے ٹی -7سی سیٹلائٹ اورگراؤنڈ ہب کو شامل کرنے سے ہماری مسلح افواج کی محفوظ طریقے سے ہرطرح کی صورت حال میں آپس میں حدنگاہسے پرے گفتگوکرنے کی صلاحیت میں اضافہ ہوگا۔
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت اب تک 217.26 کروڑکووڈ سے بچاؤ کے ٹیکے لگائے جاچکے ہیں ۔
گزشتہ 24 گھنٹوں کے دوران 1491017 ٹیکے لگائے گئے۔
ہندوستان میں سردست زیر علاج مریضوں کی تعداد 45281 ہے۔
فی الحال زیر علاج مریضوں کی شرح 0.10 فیصد ہے۔
سردست ملک میں شفایابی کی شرح 98.71 فیصد ہے۔
گزشتہ 24 گھنٹوں کے دوران 6424 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,39,84,695 ہوگئی ہے۔
پچھلے 24 گھنٹوں کے دوران 5383 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح 1.68فیصد ہے ۔
جانچ کے بعد متاثر پائے جانے والے افراد کی ہفتہ وار شرح 1.70 فیصد ہے ۔
اب تک کُل 89.30 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 3,20,187 ٹیسٹ کئے گئے۔
ریلوے کی وزارت
بھارتی ریلوے نے چھ ریاستوں-بہار ،جھارکھنڈ، مدھیہ پردیش ، اڈیشہ، راجستھان اور اترپردیش میں غریب کلیان روزگار ابھیان کے تحت 5.5 لاکھ کام کے دنوں کو طے کیا
وزارت ریلوے ان پروجیکٹس میں ہوئی ترقی اور اس مہم کے تحت ان ریاستوں کے تارکین مزدوروں کے لئے شروع کئے گئے کام کے مواقع کے بارے میں نزدیکی سے نگرانی کررہی ہے
14اگست 2020 تک، 11 ہزار 296 مزدور اس مہم میں شامل کئے گئے اور نافذ کئےجارہے ان پروجیکٹس کے لئے ٹھیکداروں کو 1336.84کروڑروپے کی ادائیگی جاری کی گئی
ان ریاستوں میں 2ہزار 988کروڑ روپے کی لاگت کی تقریباً 165 ریلوے بنیادی ڈھانچہ پروجیکٹس پر عمل درآمد کیا جارہا ہے
نئی دہلی،16اگست 2020/ بھارتی ریلوے نے چھ ریاستوں یعنی بہار، جھارکھنڈ،مدھیہ پردیش، اڈیشہ، راجستھان اور اترپردیش میں غریب کلیان روزگار مہم کے تحت 5.5 لاکھ سے زیادہ روزگار دنوں کو طے کیا ہے۔
ریل ، کامرس اور صنعت کے وزیر جناب پیوش گوئل ، ان پروجیکٹس میں ہوئی ترقی اور اس مہم کے تحت ان ریاستوں کے تارکین مزدوروں کے لئے شروع کئے گئے کام کے مواقع کے بارے میں نزدیکی سے نگرانی کررہے ہیں۔ ان ریاستوں میں 2ہزار 988کروڑ روپے کی لاگت کی تقریباً 165 ریلوے بنیادی ڈھانچہ پروجیکٹس پر عمل درآمد کیا جارہا ہے۔ 14 اگست 2020 تک، 11 ہزار 296 مزدور اس مہم میں شامل کئے گئےہیں اور نافذ کئےجارہے ان پروجیکٹس کے لئے ٹھیکداروں کو 1336.84کروڑروپے کی ادائیگی جاری کی گئی ہے۔
ریلوے نے ہرضلع کے ساتھ ساتھ ان ریاستوں میں بھی نوڈل افسران مقرر کئے ہیں تاکہ ریاستی سرکار کے ساتھ نزدیکی ہم آہنگی اور رابطہ قائم ہوسکے۔ ریل، کامرس اور صنعت کے وزیر جناب پیوئش گوئل نے زونل سطح پر ریلوےانتظامیہ کو ہدایت دی ہے کہ ان پروجیکٹس میں پارکنگ کو کام کرنے پر لگانا اور اس کے مطابق ادائیگی کو یقینی بنانے کے لئے سرگرم طریقے سےکام کریں۔
ریلوے نے اس منصوبے کے تحت کئے جانے والے کاموں کی شناخت کی ہے۔ یہ کام  -لیول کراسنگ کے لئے پانچ سڑکوں کی تعمیر اور رکھ رکھاؤ سلٹیڈ آبی راستے ، کھائیوں اور نالوں کا فروغ اور صفائی ریلوے اسٹیشنوں کے لئے رابطے سڑک تعمیر اور رکھ رکھاؤ  موجودہ ریلوے پشتوں/کٹنگ کی مرمت اور چوڑا کرنا  ریلوے کی زمین پرآخر حد تک شجرکاری کرنا اور موجودہ تٹ پشتوں/پلوں تحفظ سےمتعلق ہیں۔
قابل ذکر ہے کہ وزیراعظم جناب نریندر مودی نے کووڈ-19وبا کی وجہ سے متاثرہ تارکین مزدوروں کی بڑی تعدادمیں اپنے علاقوں /گاؤں میں واپسی کو دیکھتے ہوئے ان لوگوں کو بااختیار بنانے اور گذر بسر کے مواقع فراہم کرنے کے لئے 20 جون 2020 کو غریب کلیان روزگار ابھیان نام سے بڑے روزگار اور دیہی سرکاری کام کاج مہم کی شروعات کی تھی۔ وزیراعظم نے یہ اعلان کیا تھا کہ غریب کلیان روزگار ابھیان کے تحت بنیاد ی ڈھانچہ کی تعمیر کے لئے 50ہزار کروڑ روپے کی رقم خرچ کی جائے گی۔
125 دنوں کی یہ مہم ، مشن پر مبنی چلائی جارہی ہےاور 116 اضلاع میں 25 زمروں کے کاموں /سرگرمیوں پر توجہ مرکوز کی گئی ہے۔ 6 ریاستوں بہار، اترپردیش، مدھیہ پردیش، راجستھان، جھارکھنڈاور اڈیشہ کےان ضلعو ں میں تارکین مزدوروں کی بڑی تعداد ہے۔ اس مہم کے تحت سرکاری کام کئے جارہے ہیں اور ان میں 50 ہزار کروڑ روپے کی رقم خرچ کی جارہی ہے۔
یہ مہم دیہی ترقی ، پنچایتی راج، سڑک نقل و حمل اور شاہراہ ، پینے کے پانی او ر صفائی، ماحولیات، ریلوے ، پیٹرولیم اور قدرتی گیس نئی اور قابل تجدید توانائی ، سرحدی سڑکیں ، ٹیلی مواصلات اور زراعت جیسے 12مختلف محکموں /وزارتوں کے درمیان ایک مربوط کوشش ہے تاکہ 25 سرکاری بنیادی ڈھانچہ اور روزگار کے مواقع میں اضافہ سےمتعلق کاموں کو تیزی سے نافذ کیا جاسکے۔
م ن۔ ش ت ۔ ج
Uno-4573
(Visitor Counter : 143
صدر جمہوریہ کا سکریٹریٹ
عیدمیلادالنبی کےموقع پرصدرجمہوریہ ہند کا پیغام
نئی دہلی:29 اکتوبر، 2020:
صدر جمہوریہ ہند جناب رام ناتھ کووند نے عیدمیلاد النبی کی ماقبل شام اپنے پیغام میں کہا ہے کہ:
‘‘ میں پیغمبر محمد صلی اللہ علیہ وسلم کے یوم پیدائش پر منائے جانے والے عید میلاد یا میلاد النبی کے لئے تمام ہم وطنوں بالخصوص اپنے مسلم بھائیوں اور بہنوں کو پُرجوش مبارکباد اور نیک خواہشات پیش کرتا ہوں۔
پیغمبر محمدؐ نے آپسی پیار اور بھائی چارے کا پیغام دیکر دنیا کو انسانیت کی راہ دکھائی۔ وہ مساوات اور میل جول پر مبنی سماج کی تعمیر کرناچا ہتے تھے۔
مقدس قرآن کریم میں مذکورہ پیغمبر محمدؐ کی تعلیمات کے مطابق آئیے ہم سب سماج کی خوشحالی اور ملک میں امن وسکون کے لئے کام کریں’’۔
ہندی میں صدر جمہوریہ ہند کا پیغام پڑھنے کیلئے یہاں کلک کریں:
م ن۔م ع۔ ع ن
U NO:6808
(Visitor Counter : 182
صدر جمہوریہ کا سکریٹریٹ
سوئٹزر لینڈ، مالٹا اور بوتسوانا کے سفیروں نے ویڈیو کانفرنس کے ذریعے اپنے سفارتی اسناد پیش کئے
نئی دلی، 14؍اکتوبر،صدر جمہوریہ ہند جناب رام ناتھ کووند نے سوئٹزر لینڈ، مالٹا اور بوتسوانا کے سفیر نیز ہائی کمشنروں سے آج  ایک ورچول تقریب میں، سفارتی اسناد وصول کئے۔ جن افراد نے اپنے سفارتی اسناد کئے ،ان میں مندرجہ ذیل شامل ہیں۔
- سوئٹزر لینڈ کے سفیر عزت مآب ڈاکٹر رالف ہیکنر
- مالٹا کے ہائی کمشنر عزت مآب جناب ریوبن گوسی
- بوتسوانا کے ہائی کمشنر عزت مآب جناب گلبرٹ شمانے منگولے۔
اس موقع پر خطاب کرتے ہوئے صدر جمہوریہ ہند جناب رام ناتھ کووند نے سفرائے کرام سے اُن کی تقرری پر نیک خواہشات کا اظہار کیا۔ انہوں نے واضح کیا کہ ہندوستان ان تینوں ممالک کے ساتھ پر جوش اور دوستانہ تعلقات رکھتا ہے اور یہ کہ ہمارے تعلقات امن اور خوشحالی کے وسیع تناظر میں گہرائی تک پھیلے ہوئے ہیں۔ انہوں نے ان کی سرکاروں کا، اقوام متحدہ سلامتی کونسل میں 22-2021 کی مدت کے لئے غیر مستقل سیٹ کے لئے ہندوستان کی امیدواری کی حمایت کرنے کے لئے شکریہ ادا کیا۔
جناب صدر جمہوریہ کووند کے واضح کیا کہ کووڈ- 19 کی وبا نے وسیع پیمانے پر عالمی تعاون کی ضرورت کو اجاگر کردیا ہے تاکہ ہم اپنی اجتماعی صحت اور اقتصادی بہتری کو یقینی بناسکیں۔ انہوں نے اس پر امیدی کا اظہار کیا کہ بین الاقوامی برادری جلد ہی اس وبا کا حل تلاش کرلے گی اور ان بحرانوں سے مزید استحکام اور قوت کے ساتھ ابھرے گی۔
ماحولیات، جنگلات اور موسمیاتی تبدیلی کی وزارت
سال23-2022کے لیے توسیعی شدہ پروڈیوسر کی ذمہ داری کے تحت 2.32 ملین ٹن پلاسٹک پیکیجنگ کا احاطہ کیا گیا
ماحولیات، جنگلات اور موسمیاتی تبدیلی کے وزیر مملکت جناب اشونی کمار چوبے نے آج لوک سبھا میں ایک سوال کے تحریری جواب میں مطلع کیا کہ شناخت شدہ واحد استعمال شدہ پلاسٹک کی اشیاء، جن میں کم افادیت اور کوڑا کرکٹ کی زیادہ صلاحیت ہے، پر پہلے ہی پابندی عائد کر دی گئی ہے۔ یکم جولائی 2022 سے، پلاسٹک ویسٹ مینجمنٹ ترمیمی ضابطے، 2021 کے تحت 12 اگست 2021 کو مطلع کیا گیا۔ نوٹیفکیشن 30 سے 75 مائیکرون سے کم موٹائی والے پلاسٹک کیری بیگز کی تیاری، درآمد، ذخیرہ، تقسیم، فروخت اور استعمال پر بھی پابندی عائد کرتا ہے۔ ستمبر 2021، اور موٹائی 31 دسمبر 2022 سے ایک سو بیس مائکرون کی موٹائی سے کم ہے۔
ماحولیات، جنگلات اور موسمیاتی تبدیلی کی وزارت نے 16 فروری 2022 کو پلاسٹک کچرے کے بندوبست  ضابطے، 2022 کے تحت پلاسٹک پیکیجنگ کے لیے توسیعی شدہ پروڈیوسر کی ذمہ داری  سے متعلق رہنما خطوط کو نوٹیفائی کیاہے۔رہنما خطوط ای پی آر، پلاسٹک پیکجنگ کچرے کی ری سائیکلنگ ، سخت پلاسٹک کی پیکیجنگ کا دوبارہ استعمال اور ری سائیکل شدہ پلاسٹک مواد کے استعمال کے لازمی اہداف مقرر کرتا ہے۔ رہنما خطوط پائیدار پلاسٹک کی پیکیجنگ کی طرف بڑھنے اور پلاسٹک کے فٹ پرنٹ کو کم کرنے کے لیے فراہم کئے جاتے ہیں۔ شناخت شدہ واحد استعمال شدہ پلاسٹک کی اشیاء پر پابندی کے نفاذ کے ساتھ ساتھ پلاسٹک کی پیکیجنگ پر پروڈیوسر کی اضافی ذمہ داری کوڑے اور غیر منظم پلاسٹک کے فضلے سے پیدا ہونے والی آلودگی میں کمی آئے گی۔
اس وقت، پلاسٹک کی پیکیجنگ پر سنٹرلائزڈ آن لائن ایکسٹینڈڈ پروڈیوسر ریسپانسیبلٹی  پورٹل پر کل 6186 پروڈیوسرز، امپورٹرز اور برانڈ اونرز رجسٹرڈ ہیں۔ رجسٹرڈپی آئی بی اوز کےپاس مجموعی طور پر 2.32 ملین ٹن پلاسٹک کی پیکیجنگ ہے جو سال 2022-23 کے لیے توسیعی پروڈیوسر کی ذمہ داری کے تحت شامل ہے،جس میں خوراک کی پیکنگ کے لیے استعمال ہونے والی پلاسٹک کی پیکیجنگ بھی شامل ہے۔مزید برآں، 1715 پلاسٹک ویسٹ پروسیسرز بھی ای پی آر پورٹل پر رجسٹرڈ ہیں جن کی مجموعی پلاسٹک ویسٹ پروسیسنگ کی صلاحیت 17 ملین ٹن سالانہ ہے۔
مزید برآں، ممنوعہ واحد استعمال شدہ پلاسٹک کے متبادل تیار کرنے کے لیے ماحولیات، جنگلات اور موسمیاتی تبدیلی کی وزارت نے کالجوں اور یونیورسٹیوں کے اسٹارٹ اپس اور طلبہ کے لیے ’’انڈیا پلاسٹک چیلنج - ہیکاتھون 2021‘‘کا اہتمام کیا۔ متبادل پیکیجنگ مواد تیار کرنے والے دو اسٹارٹ اپس کو نوازا گیا۔ ایک اسٹارٹ اپ نے دھان کے بھوسے کے فضلے سے تھرموکول کا مکمل طور پر بائیو ڈیگریڈیبل متبادل تیار کیا۔ دوسرے اسٹارٹ اپ نے سمندری سواروں کا استعمال کرتے ہوئے پیکیجنگ مواد تیار کیا۔
ایم ایس ایم ای انٹرپرائزز کو ایک استعمال شدہ پلاسٹک کی اشیاء سے ہٹ کر ایکو متبادل میں مدد فراہم کرنے کے لیے، مائیکرو، سمال اور میڈیم انٹرپرائزز کی وزارت نے اپنی جاری اسکیموں میں انتظامات کیے ہیں۔ ممنوعہ واحد استعمال پلاسٹک اشیاء کے ماحولیاتی متبادل پر ایک قومی ایکسپو اور سٹارٹ اپس کی کانفرنس - 2022 کا انعقاد 26-27 ستمبر 2022 کو چنئی میں تمل ناڈو حکومت کے ساتھ مشترکہ طور پر کیا گیا تاکہ متبادل کے بارے میں بیداری پیدا کی جا سکے۔پلاسٹک کے ایک بار کے استعمال کے خاتمے کے لیے آگاہی پیدا کرنے اور صلاحیت سازی کے پروگرام منعقد کیے گئے ہیں۔ ایکسپو میں ملک بھر سے ماحولیاتی متبادل کے 150 سے زائد مینوفیکچررز حصہ لے رہے ہیں۔ ماحولیاتی متبادل کوئر، بیگاس، چاول اور گندم کی چوکر، پودوں اور زرعی باقیات، کیلے اور عرق کے پتوں، جوٹ اور کپڑے سے بنائے گئے تھے۔
کامرس اور صنعت کی وزارتہ
کامرس وصنعت کے وزیرنےالیکٹرانک سرٹیفیکٹ آف اوریجن کے اجرأ کے لئے ایک مشترکہ ڈیجیٹل پلیٹ فارم کا آغازکیا
نئی دہلی ،16؍ستمبر :تجارت وصنعت اورریلوے کے وزیرجناب پیوش گوئل اورتجارت وصنعت کے وزیرمملکت جناب ہردیپ سنگھ پوری ، نے آج نئی دہلی میں کامن ڈیجیٹل پلیٹ فارم کے لئے الیکٹرانک سرٹیفیکٹ آف اوریجن کے اجرأ کے لئے مشترکہ ڈیجیٹل پلیٹ فارم کا آغاز کیا۔
یہ پلیٹ فارم تمام برآمدکاروں ، تمام ایف ٹی اے /پی ٹی اے اور تمام متعلقہ ایجنسیوں کے لئے رسائی کا واحد مرکز ہوگا۔ سرٹیفیکٹ آف اوریجن،اگرساجھیدارملک اس پررضامندہوتے ہیں ، تویہ الیکٹرانک طریقے سے جاری کیاجائے گااوریہ کاغذسے پاک فارمیٹ پرہوگا۔ ساجھیدارملکوں کے حکام اس سرٹیفیکٹ کی تصدیق ویب سائٹ کے ذریعہ کرسکیں گے ۔اس کے علاوہ یہ کامرس کے محکمے کو رپورٹنگ اورنگرانی کے مقصد سے انتظامی رسائی بھی فراہم کریگا ۔ اس پلیٹ فارم کے مندرجہ ذیل فوائد ہوں گے ۔
|
|
نیا پلیٹ فارم
|
|
موجودہ عمل
|
|
جاری کرنے کا عمل الیکٹرانک ، کاغذسے پاک اورشفاف ہوگا
|
|
موجودہ عمل میں برآمدکو ہرسرٹیفیکٹ کے لئے تین مرتبہ ایجنسی میں جاناپڑتاہے
|
|
مصنوعات کی سطح پراورملک کی سطح پر ایف ٹی اے کے استعمال کا وقت پرپتہ لگاناممکن
|
|
وقت پرپتہ لگاناممکن نہیں کیونکہ اعداد وشمارکئی ایجنسیوں میں بٹے ہوتے ہیں
|
|
الیکٹرانک سرٹیفکیٹ آف اوریجن جاری کیاگیا
|
|
سرٹیفیکٹ آف اوریجن کاغذپردیاجاتاہے
|
|
سی اواو کا ساجھیدارملکوں کے ساتھ الیکٹرانک طریقے سے تبادلہ ممکن
|
|
سی اواوکا الیکٹرانک تبادلہ ممکن نہیں
|
|
برآمدکاروں کی لین دین کی لاگت اوروقت میں کمی
|
|
موجودہ عمل میں زیادہ وقت اورلاگت آتی ہے
برآمدکاراس پلیٹ فارم پراندراج کراسکتے ہیں اورکسی بھی مقررہ ایجنسی کے لئے سی اواو زکی درخواست دے سکتے ہیں ۔ ای آئی سی اوراس کی ایجنسیاں پہلے ہی اس کے بورڈ میں موجود ہیں ۔دیگرایجنسیاں اس پلیٹ فارم پراندراج کرانے کے عمل سے گذررہی ہیں ۔ بورڈ پررہنے کا عمل صرف ادائیگی کو مربوط کرنے کے مقصد سے ہے تاکہ درخواست گذاروں کی فیس متعلقہ ایجنسیوں تک بلارکاوٹ پہنچ سکے ۔
اس پلیٹ فارم کو مرحلہ وار اورجیسے جیسے متعلقہ ساجھیدارملک اس سے اتفاق کرتے ہیں ، ایف ٹی اے کے لئے کھول دیاجائے گا۔ کئی علاقائی ڈویژنوں میں پہلے ہی ساجھیدارملکوں کو مطلع کردیاہے ۔ ہم بھارت ۔چلی پی ٹی اے کے ساتھ اس کا آغازکریں گے ۔
ایک مرتبہ اگرساجھیدارملک اعداد وشمار کو الیکٹرانک طریقے سے تبادلے کرنے پررضامندہوتے ہیں تو سی اواو زکو الیکٹرانک طریقے سے ساجھیدارملکوں کے کسٹم کو بھیجاجاسکتاہے ۔ا س کے بعد سی اواو زکی کاغذپرنقل کی کوئی ضرورت نہیں ہوگی ،جسے نہ صرف لین دین کی لاگت بلکہ برآمدکاروں کے وقت میں بھی بچت ہوگی ۔
بھارت کے مختلف ساجھیدارملکوں کے ساتھ 15آزاد تجارتی معاہدے  /ترجیحی تجارتی معاہدے  موجود ہیں جس کے تحت بھارتی برآمدکار برآمدکئے جانے والے ملک میں درآمداتی محصول میں کمی کا فائدہ اٹھاسکتے ہیں ۔ اس فائدے کو حاصل کرنے کے لئے برآمدکاروں کو ترجیحی سی اواو فراہم کرناہوگا۔ تقریباسات لاکھ سرٹیفیکٹ مقررہ ایجنسیوں کو تقسیم کئے جاتے ہیں ۔
فی الحال ملک میں مختلف مقررہ ایجنسیوں کے ذریعہ ترجیحی سرٹیفیکٹ آف اوریجن جاری کیاجاتاہے ۔ یہی وجہ ہے کہ موجودہ عمل میں درپیش چیلنجوں سے نمٹنے کے لئے ترجیحی الیکٹرانک سی اواواجرأ کے لئے ایک مشترکہ مقررہ ایجنسیوں کو ترجیحی سرٹیفیکٹ جاری کیاجاتاہے ۔
کامرس اور صنعت کی وزارتہ
جی ای ایم نے ادائیگی سے متعلق خدمات کے لئے انڈین بینک اور کینرابینک کی شراکت داری قبول کی
نئی دہلی ،یکم نومبر :سرکاری ای ۔ بازار نے انڈین بینک اور کینرابینک کے ساتھ ایک مفاہمت نامے پردستخط کئے ہیں ۔ اس مفاہمت نامے کے تحت بغیرنقد رقم، بغیرکاغذکے استعمال کے پورٹل پرشفاف ادائیگی کے نظام کے ذریعہ سہولت فراہم کرائی جائیگی اور سرکاری اداروں کے لئے ایک موثر حصولیابی کا نظام تیارکیاجائے گا۔ اس شراکت داری کے ذریعہ دونوں بینک مختلف قسم کی خدمات فراہم کراسکیں گے ۔ جن میں جی ای ایم پول اکاؤنٹس  کے ذریعہ فنڈس کی منتقلی ،پرفارمنس بینک گارنٹی  ، زرضمانت  اور پورٹل پر رجسٹرشدہ یوزرس کے لئے پیمنٹ گیٹ وے شامل ہیں ۔
انڈین بینک کے ساتھ مفاہمت نامے پر گذشتہ روز جی ای ایم کے ایڈیشنل سی ای او ایس سریش کمار اور انڈین بینک کے جی ایم ، ایم کارتکیین کے ساتھ جی ای ایم کے ڈائرکٹر دپیش گہلوت اور انڈین بینک کے اے جی ایم نریندرکمار نے جی ای ایم کے سی ای او تلین کمار کی موجودگی میں دستخط کئے ۔ کینرا بینک کے ساتھ مفاہمت نامے پر جی ای ایم کے ایڈیشنل سی ای او اور کینرابینک کے ڈی جی ایم آرپی جیسوال کے ساتھ کینرابینک کے جی ایم شانتنوکمارمجمدار نے دستخط کئے ۔
جی ای ایم بل میں رعایت فراہم کرانے اور سرمائے کی لاگت جی ای ایم کے کسی فروخت کرنے والے کی پرفارمنس اوردرجہ بندی سے منسلک ہونے کی صورت میں کام کاجی سرمائے کے لئے مالی امداد کرنے کے لئے بینکوں ، ٹی آرای ڈیز اور سڈبی کے ساتھ مل کر کام کررہاہے ۔ اس سے عام طورپر فروخت کرنے والوں اور خصوصی طورپر ایم ایس ایم ایزکو آسان قرض تک رسائی ہوگی اور وہ حکومت کے ساتھ بہترکاروبار کر سکیں گے ۔ اس کے علاوہ جی ای ایم ٹینڈرکے جواب زرضمانت کی شرط کوپوراکرنے کے معاملے میں فروخت کرنے والوں کو آسانی فراہم کرانے کے لئے ای ایم ڈی پول اکاونٹ تیارکرنے پرغورکررہاہے ۔
جی ای ایم حکومت ہند کی ایک پہل ہے جو مختلف سرکاری محکموں ،تنظیموں اور سرکاری شعبے کے اداروں کی ضرورت کے مطابق عام استعمال والے سامان اور خدمات کی آن لائن حصولیابی کی سہولت فراہم کرانے والا ایک ون اسٹاپ پلیٹ فارم مہیاکراتی ہے۔ شفاف اورموثر حصولیابی کو یقینی بنانے کے لئے جی ای ایم براہ راست خریداری ،ٹینڈرطلبی اور نیلامی کے لئے ٹولزفراہم کراتا ہے ۔
ادائیگی اور مختلف قسم کی بینکنگ خدمات کے لئے آن لائن یکجائی جی ای ایم کی ترجیحات میں شامل ہے ۔ اس سلسلے میں جی ای ایم پہلے ہی 18درج فہرست کمرشیل سرکاری شعبے اور پرائیویٹ بینکوں کے ساتھ مفاہمت نامے پردستخط کرچکا ہے ۔
عملے، عوامی شکایات اور پنشن کی وزارت
سی آئی سی ’’فروغ انسانی وسائل اور معلومات کے حصول کا حق ایکٹ2005 ‘‘سے متعلق سیمینار کا انعقاد کرے گا
نئی دہلی،08؍اگست،سینٹرل انفارمیشن کمیشن  کل یعنی 9 اگست 2019 کو ’’فروغ انسانی وسائل اور معلومات کے حصول کا حق ایکٹ- 2005‘‘ سے متعلق ایک سمینار کا انعقاد کرے گا۔ اس سمینار کا مقصد فروغ انسانی وسائل کے شعبے میں خصوصا تعلیم کے شعبے میں حکمرانی کو بہتر بنانے کی غرض سے شفافیت اور جواب دہی کو بہتر بنانے کے اقدامات کی سفارش کرنا ہے۔
سابق چیف انفارمیشن کمشنر ، اور سینٹرل انفارمیشن کمیشن کے انفارمیشن کمشنر ، سی آئی سی نیز اسٹیٹ انفارمیشن کمشنوں کے انفارمیشن کمشنروں کے علاوہ پہلی ایپلیٹ اتھارٹی اور سینٹرل پبلک انفارمیشن آفیسروں سمیت تمام کو اس سمینار میں شرکت کی دعوت دی گئی ہے۔
اس سلسلے میں ماہرین تعلیم ، پیشہ وروں اور محققین ، این جی او ؍ سول سوسائٹی گروپ ، طلباء اور دوسرے شراکت داروں سے اچھی طرح تحقیق کئے گئے اچھے مواد اور کیس مطالعات طلب کئے گئے ہیں۔ پیش کش میں تعلیم کے شعبے میں معلومات کے حصول کے ایکٹ -2005 کے نفاذ کے اہم پہلوؤں پر توجہ مرکوز کی جائے گی۔
۔۔۔۔۔۔۔۔۔۔۔۔۔۔۔۔۔
U-3644
(Visitor Counter : 40